Haapsalu kunstikooli majagaleriis on 25. juunist avatud Steni muinasjutuvõistluse looja, kunstnik Ants Roosi 80. sünniaastapäeva näitus.
#000003
Väljapanek koosneb kunstniku lese Ann Roosi kogus olevaist töist. Suurema osa moodustavad reisimuljete järgi valminud maalid – Toscana ja Capri, Rooma, Kreeka ja Pariisi ning Soome ja Ungari vaated. Roosid armastasid väga reisida ja suur hulk pastellmaale ongi sündinud just reisidel või sealt saadud muljete ajel. „Siin on kõike, aga Antsu lemmik oli siiski Itaalia,” ütles Ann Roos.
#000004
Kaugete paikade kõrvale mahub ka koduseid meeleolusid – Roosta, Laitse ja Pullapää, kus Roosid jalutamas käisid. Maalidest kiirgab rõõmu ja kergust, nagu seda kiirgas Roosist endastki.
#000005
Tegemist on Ants Roosi teise mälestusnäitusega, esimene mullu augustis koosnes erakogudest laenatud töist. „Seal oli üllatusi ka Ann Roosi jaoks,” meenutas Haapsalu kunstiklubi juht Aide Leit-Lepmets. Nii tänavuse kui ka mulluse näituse korraldas Ants Roosi mälestuseks Haapsalu kunstiklubi.
#000006
Ants Roos (3. august 1941 – 13. juuni 2020) saanuks tänavu 80.aastaseks. Koos abikaasa Ann Roosiga asutasid nad oma varalahkunud poja Steni mälestuseks 1993. aastal muinasjutuvõistluse. Kuni 2017. aastani oli võistluse korraldamine Rooside õlul, siis andsid nad selle üle lastekirjanduse keskusele.
#000007
Muinasjutuvõistluse algatamise ja korraldamise eest tänas Haapsalu linn 2012. aastal Ants ja Ann Roosi linna vapimärgiga, 2017 andis president neile Valgetähe V klassi teenetemärgi. Ants Roos oli aastakümneid kunstiklubi eestvedaja ja liige.
#000008
Ants Roosi mälestusnäitus jääb kunstikooli majagaleriisse kolmeks nädalaks.
#000010
Tavapäraselt kogunevad Haapsalu Kunstikooli täiskasvanud joonistajad teisipäeviti kunstikooli kompositsiooniklassis. 24. jaanuari õhtul võeti suund aga
#000012
Haapsalu Kunstikooli kunstiringide õpilaste tööde näitus
#000013
Haapsalu Kunstikooli majagaleriis avatud kunstiringide õpilaste tööde näitusel on väljas käesoleva õppeaasta I poolaasta pilditundides
#000014
Makramee töötuba Laupäeval, 18. veebruaril algusega 12:00 toimub Haapsalu Kunstikoolis töötuba, mille käigus sõlmime koos
#000017